24POR-102

Geroa Bai talde parlamentarioko foru parlamentari Blanca Regúlez Álvarez andreak, Legebiltzarreko Erregelamenduan ezarritakoaren babesean, honako galdera hau aurkezten du, Lehendakaritzako eta Berdintasuneko kontseilari Félix Taberna Monzón jaunak hoz erantzun dezan:

Orain dela bi aste jakin genuenez, Konstituzio Auzitegiaren Osoko Bilkurak aho batez ezetsi du bigarrenez –lehenbizikoz, urtarrilean ezetsi zuen, Voxen errekurtso bati erantzunez– Bizitzeko Gutxieneko Diru-sarrera ezartzen duen abenduaren 20ko 19/2021 Legearen bosgarren xedapen gehigarriaren aurkako konstituzio-kontrakotasuneko errekurtsoa, zeina Diputatuen Kongresuko talde parlamentario popularrak aurkeztu baitzuen. Xedapen horrek ezartzen du foru-araubidea duten autonomia-erkidegoek –Euskadik eta Nafarroak– prestazio horren kudeaketa eta ordainketa hartuko dutela beren gain, Estatuarekin hitzarmen bat sinatu ondotik.

Epaiaren garrantzia ikusita, zer balorazio egiten du Gobernuak hori dela-eta?

Iruñean, 2024ko martxoaren 7an

Foru parlamentaria: Blanca Isabel Regúlez Álvarez